กฎกระทรวง ฉบับที่ 2 (พ.ศ. 2519) ออกตามความในพระราชบัญญัติที่ราชพัสดุ พ.ศ. 2518 
กฎกระทรวง
กฎกระทรวง
ฉบับที่
2 (พ.ศ. 2519)
ออกตามความในพระราชบัญญัติที่ราชพัสดุ
พ.ศ.
2518
-----------


 อาศัยอำนาจตามความในมาตรา
8 และมาตรา 12 แห่งพระราชบัญญัติที่ราชพัสดุ 
พ.ศ. 2518 รัฐมนตรีว่าการกระทรวงการคลังออกกฎกระทรวงไว้
ดังต่อไปนี้

 ข้อ
1 การโอนกรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดิน
ที่ใช้เพื่อประโยชน์ของแผ่นดินโดยเฉพาะจะกระทำได้แต่โดยการขาย
การแลกเปลี่ยน หรือการให้
และจะต้องได้รับอนุมัติจากคณะรัฐมนตรีก่อน

 การให้ที่ราชพัสดุจะกระทำได้เฉพาะเพื่อการปฏิรูปที่ดินเพื่อเกษตรกรรม การศาสนา 
หรือการสาธารณประโยชน์อย่างอื่น

 ข้อ
2 ในกรณีที่มีความจำเป็นจะต้องขาย
แลกเปลี่ยน หรือให้ ที่ราชพัสดุใด 
ให้กระทรวงการคลังตั้งคณะกรรมการขึ้นคณะหนึ่งมีจำนวนไม่น้อยกว่าห้าคนแต่ไม่เกินเจ็ดคนทำการ
พิจารณาและเสนอความเห็นต่อคณะรัฐมนตรีเพื่อพิจารณาอนุมัติตามข้อ
1

 การขาย การแลกเปลี่ยน หรือการให้ที่ราชพัสดุตามวรรคหนึ่ง ให้คำนึงถึงสภาพและ
ที่ตั้งของที่ราชพัสดุ กับความเหมาะสมและประโยชน์ของทางราชการเป็นสำคัญ

 ข้อ
3 การขายและการแลกเปลี่ยนที่ราชพัสดุให้กระทำโดยวิธีประมูล เว้นแต่ในกรณีการขาย 
หรือการแลกเปลี่ยนให้แก่สำนักงานทรัพย์สินส่วนพระมหากษัตริย์
องค์การปกครอง ท้องถิ่น หรือรัฐวิสาหกิจ
ที่เป็นนิติบุคคล จะกระทำโดยไม่ต้องใช้วิธีประมูลก็ได้

 วิธีประมูลให้เป็นไปตามระเบียบที่กระทรวงการคลังกำหนด


 ให้ไว้
ณ วันที่ 9 กันยายน พ.ศ. 2519

 เสวตร
เปี่ยมพงศ์สานต์

 รัฐมนตรีว่าการกระทรวงการคลัง

+-----------------------------------------------------------------------------------------------------------------------+
หมายเหตุ:-เหตุผลในการประกาศใช้กฎกระทรวงฉบับนี้ คือ
โดยที่มาตรา 8 แห่งพระราชบัญญัติที่ราชพัสดุ
พ.ศ. 2518
ได้บัญญัติให้การกำหนดหลักเกณฑ์และวิธีการเกี่ยวกับการโอนกรรมสิทธิ์ที่ราชพัสดุที่มิใช่
ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
ตราเป็นกฎกระทรวง 
จึงจำเป็นต้องออกกฎกระทรวงฉบับนี้